Diari Oficial de la Generalitat Valenciana


Sumari del DOGV 9246, del 30-12-2021 (2021/13065)

RESOLUCIÓ de 27 de desembre de 2021, del director general de l'Institut Valencià de Finances (IVF), per la qual s'ordena la publicació en el Diari Oficial de la Generalitat Valenciana de la nova relació de llocs de treball de l'IVF, aprovada pel Consell General de l'IVF, en la sessió del 28 de maig de 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9246

Data del DOGV
:   30-12-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/13378


Data del document
:   27-12-2021

Organisme emissor
:   Institut Valencià de Finances

Tipus de document
:   Resolució

Descriptors 

:   * personal
    * concurs administratiu

RESOLUCIÓ de 27 de desembre de 2021, del director general de l'Institut Valencià de Finances (IVF), per la qual s'ordena la publicació en el Diari Oficial de la Generalitat Valenciana de la nova relació de llocs de treball de l'IVF, aprovada pel Consell General de l'IVF, en la sessió del 28 de maig de 2021. [2021/13163]  
El Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, estableix en l'article 74 que les administracions públiques estructuraran la seua organització a través de les relacions de llocs de treball.  
  
La Llei 4/2021, de 16 d'abril, de la Generalitat, de la funció pública valenciana, consagra aquest precepte i preveu en els seus articles 47 i 48 el contingut mínim que ha d'estructurar les citades relacions de llocs de treball i la competència i procediment per a la seua elaboració, tramitació i aprovació.  
El Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, disposa en el seu article 18 que els ens del sector públic de la Generalitat publicaran, anualment, en el Diari Oficial de la Generalitat Valenciana una relació dels llocs de treball o plantilles.  
  
El Consell General de l'IVF va aprovar en sessió celebrada el passat 28 de maig de 2021, condicionada a l'obtenció dels informes preceptius, una relació de llocs de treball, en similars termes a l'aprovada en l'exercici 2020, que consolida l'estructura funcional i organigrama de l'IVF aprovat en l'anterior exercici, que va recollir les modificacions necessàries per a fer front l'increment de la demanda de finançament derivat de la crisi sanitària i econòmica produïda per la covid-19.  
  
Tenint en compte que la relació de llocs de treball compta amb l'informe favorable preceptiu, previst en les lleis anuals de pressupostos, que ha d'emetre la Direcció General de Sector Públic i Patrimoni, subscrit en data 10 de desembre de 2021.  
Tenint en compte que la relació de llocs de treball ha sigut objecte de negociació prèvia amb els representants dels treballadors.  
Per tot això, en ús les facultats atribuïdes en l'article 6.3, apartats d) i e) del Decret 118/2018, de 3 d'agost, del Consell, pel qual s'aprova el Reglament d'organització i funcionament de l'Institut Valencià de Finances (IVF), i en execució dels acords per aquest Consell General en la sessió del 28 de maig de 2021, resolc:  
  
  
Fer pública la nova relació de llocs de treball de l'Institut Valencià de Finances que s'adjunta com a annex. La present resolució tindrà efectivitat des de l'endemà a la seua publicació el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes a comptar des de l'endemà de la publicació. Igualment podrà interposar-se directament recurs contenciós administratiu, davant el jutjat contenciós administratiu de València, articles 8.3 i 14 de la Llei 28/1998, de 13 de juliol, reguladora de la jurisdicció contenciosa administrativa, en el termini de dos mesos, a comptar des de l'endemà de la publicació, de conformitat amb el que es preveu en l'article 46 de la Llei 28/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que es considere escaient.   
  
València, 27 de desembre de 2021.- El director general: Manuel Illueca Muñoz.